Արմենի (Ռեթիմնօ)

Արմենի (յուն․՝Αρμένοι)․ գիւղ, արեւմտեան Կրետէ, Յունաստան։ Ռեթիմնօ քաղաքապետութեան համանուն համայնքին կեդրոնն է։ Ըստ 2021-ի մարդահամարին, Արմենի ունի 416 բնակիչ։ 

 Դիրք 
Արմենի գիւղը կը գտնուի Ռեթիմնոյէն 10,5 քլ հարաւ եւ ծովու մակերեսէն 380 մեթր բարձրութեամբ հովիտի մը մէջ (Վրիսինաս լերան արեւմուտքը)՝ ծանօթ իբրեւ Արմենոքամպոս, այսինքն՝ հայերու դաշտավայրը։ Հոն կը մշակուին որթատունկի այգիներ, ձիթենիներ եւ զանազան պտղատու ծառեր, ինչպէս նաեւ գետնախնձոր եւ կաղնիներ։

 Տեղեկութիւններ 
մինի|Արմենի, Ռեթիմնօ․ Յետ-մինոասեան գերեզմաննոցին մուտքը
Գիւղին կից, դէպի հարաւ, տարածուած է Կրետէին մեծագոյն եւ հանրածանօթ յետ-Մինոասեան գերեզմանատունը։ Այդ պատահմամբ յայտնաբերուած է 1969-ին, երբ Սոմաթա գիւղին աշակերտներ, մօտակայ հողատարածքի մը վրայ նկատած են ցիր ու ցան անօթներ։ Շրջանը այդ օրէն սկսեալ հնաբանական վայր յայտարարուած է եւ մինչեւ այսօր հնաբանական պեղումներ կը կատարուին։ Յայտնաբերուած են յետ-մինոասեան ժամանակաշրջանի (Ք․Ա․1425 - Ք․Ա․1210) ընտանեկան 231 դամբաններ, անվնաս վիճակի մէջ։ 

Սթերիոս Սբանաքիս հնաբանը կը նշէ թէ Արմենի տեղանունը յառաջ եկած է հոն հաստատւոած հայ զինուորներէն, երբ Բիւզանդիոնի կայսր՝ Նիքիֆորոս Ֆոքաս, Կրետէն կ՛ազատագրէ (961) եւ անոր բանակին մէջ ծառայող մեծ թիւով հայ զինուորներուն կ՛արտօնէ հոն հաստատուիլ։  
ձախից|մինի
Վենետիկեան իշխանութեան ընթացքին, Արմենի երկու գիւղերու բաժնուած էր․ Աբանօ եւ Քաթօ Արմենի։ Այդպէս ալ նշած է Ֆրանչեսքօ Պարոցի (Francesco Barozzi), ԺԶ․ դարու իտալացի թուաբանագէտ եւ գիտնական, 1577-ի իր արձանագրութիւններուն Armenus Cato եւ Armenus Apano (Վարի Արմենուս եւ Վերի Արմենուս)։ Բեթրոս Քասթրոֆիլաքաս, 1583-ին վենետիկեան մարդահամարին արձանագրութիւններուն մէջ, կը նշէ թէ Քաթօ Արմենուս ունէր 155 բնակիչներ եւ Աբանօ Արմենուս՝ 228 բանկիչներ։ 1630-ին, երկու գիւղերը նոյն անունով կը նշէ իր արձանագրութիւններուն մէջ ԺԷ․ դարու քարտէսագրող եւ ճարտարագէտ Ֆրանչեսքօ Պազիլիքաթա (Francesco Basilicata)։մինի|Արմենի, Ռեթիմնօ․ համայնապատկերԱբանօ Արմենի բնակավայրին մէջ թուրքեր հաստատուած են, սակայն Օսմանեան դարաշրջանին ըստ 1834-ի եգիպտական մարդահամարինն գիւղէն հեռացած են։ 1881-ի մարդահամարին, Արմենի գիւղին մէջ կը բնակէին 348 քրիստոնեայ եւ 142 թուրք բանկիչներ։ 

1900-ի մարդահամարին, գիւղը կը պատկանէր Վրիսինես քաղաքապետութեան եւ ունէր 424 բանկիչներ։ 1925-ին, Արմենի գիւղը կ՛ընդրկուի Ռեթիմնօ գաւառին մէջ։

Ստորեւ բնակչութեան ժողովրդագրութիւնը 1900-էն մինչեւ 2021 ըստ կատարուած մարդահամարներուն։
Մարդահամար190019201928194019511961197119811991200120112021Բնակչութիւն424353383392513410401337310313379416

 Պատկերասրահ 
Նախորդ դարերու Կրետէի գիւղեր եւ քաղաքներ, Սբանաքիս Սթերյոս, Բոլիթիա հրտ․ 1991, էջ 146-147  Ռեթիմնոյի հնաբանական վայրեր եւ յուշարձաններ․ Ռեթիմնօ տարածքաշրջանի վարչական շրջան  Արմենի Ռեթիմնօ․ հնաբանական վայրը․ Ռեթիմնոյի քաղաքապետութիւն Ռեթիմնոյի հնաբանական վայր․ յետ-մինոասեան գերեզմանոց, 22-4-2025 [chrome-extension://efaidnbmnnnibpcajpcglclefindmkaj/https://www.statistics.gr/documents/20181/1210503/FEK_monimos_rev.pdf/125204a0-726f-46fe-a141-302d9e7a38dc  2021-ի մարդահամար, հրտ․՝ 12-6-2023-ին] Ռեթիմնոյի քաղաքապետութիւն․ Արմենի 
 Ծանօթագրութիւններ 

Ստորոգութիւն:Կրետէի գիւղեր
Ստորոգութիւն:Յունաստանի գիւղեր
Ստորոգութիւն:Պալքանեան թերակղզիին գիւղեր
Ստորոգութիւն:Վաղեմի հայկական գիւղեր Կրետէի մէջ
Ստորոգութիւն:Վաղեմի հայկական գիւղեր Յունաստանի մէջ
Ստորոգութիւն:Գիւղեր այբենական կարգով
Ստորոգութիւն:Գիւղեր ըստ երկրի
Ստորոգութիւն:Գիւղեր